মূলত এ খাতে ক্যারিয়ার গড়ার জন্য সবার আগে প্রয়োজন হবে তথ্যপ্রযুক্তি বিষয়ে আগ্রহ। যেহেতু পুরো কাজটিই হয়ে থাকে তথ্যপ্রযুক্তির উপর ভিত্তি করে। এ ছাড়া তার মধ্যে নির্দিষ্ট কিছু যোগ্যতা থাকতে হবে। এর মধ্যে আছে—মার্কেটিং সম্পর্কে ভালো জ্ঞান, ডিজিটাল মার্কেটিংয়ের কিছু বিষয়, ওয়েব ভিত্তিক বিভিন্ন তথ্য বুঝার ক্ষমতা । এর পাশাপাশি ডিজিটাল মার্কেটিং এক্সপার্ট হতে গেলে যেসব যোগ্যতা দরকার, তার মধ্যে অন্যতম হলো ডেটা অ্যানালাইসিস বা তথ্য বিশ্লেষণ। একটি প্রতিষ্ঠানের কোনো পণ্য বাজারজাত করার ক্ষেত্রে সেই বাজারের সার্বিক অবস্থা, একই ধরনের অন্যান্য পণ্যের হালচাল এবং পণ্যটির জনপ্রিয়তা কেমন, এ সব কিছুই আমলে নিতে হয়। অর্থাত্ সামগ্রিক ট্রেন্ড সম্পর্কে তথ্য সংগ্রহ করা এবং এর বিপরীতে নিজেদের মার্কেটিং কৌশল নির্ধারণ করাই হল ডেটা অ্যানালিস্টের কাজ।